CELEX: 52011PC0235
Language: lv
Date: 2011-05-04
Title: Priekšlikums PADOMES ĪSTENOŠANAS LĒMUMS, ar ko atļauj Rumānijai piemērot īpašu pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmu

|

52011PC0235

/* COM/2011/0235 galīgā redakcija - NLE 2011/0104 */  Priekšlikums PADOMES ĪSTENOŠANAS LĒMUMS, ar ko atļauj Rumānijai piemērot īpašu pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmu  

	[pic] | EIROPAS KOMISIJA |Briselē, 4.5.2011COM(2011) 235 galīgā redakcija2011/0104 (NLE)PriekšlikumsPADOMES ĪSTENOŠANAS LĒMUMS,ar ko atļauj Rumānijai piemērot īpašu pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmuPASKAIDROJUMA RAKSTSPRIEKŠLIKUMA KONTEKSTSSaskaņā ar 395. pantu Padomes 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu (turpmāk — „PVN direktīva”) Padome pēc Komisijas priekšlikuma ar vienprātīgu lēmumu var atļaut jebkurai dalībvalstij ieviest īpašus pasākumus, ar kuriem atkāpjas no šīs direktīvas noteikumiem, lai vienkāršotu pievienotās vērtības nodokļa (PVN) iekasēšanas procedūru vai lai nepieļautu noteiktu veidu nodokļu nomaksāšanu vai izvairīšanos no nodokļu maksāšanas.Ar vēstuli, kura reģistrēta Komisijā 2009. gada 4. novembrī, Rumānija lūdza atļauju piemērot īpašu pasākumu, atkāpjoties no PVN direktīvas 193. panta un nosakot, ka, piegādājot kviešus, rudzus, miežus, kukurūzu, soju, ripšus un saulespuķes, par PVN samaksu ir atbildīgs nodokļa maksātājs, kas saņem piegādi, nevis piegādātājs.Ar vēstuli, kura reģistrēta Komisijā 2010. gada 2. jūlijā, Rumānija nosūtīja lūgumu par vēl vienu atkāpi, lai paplašinātu atkāpes piemērošanas jomu, tajā papildus iekļaujot dažus citus produktus.Ar vēstuli, kura reģistrēta Komisijā 2010. gada 26. jūlijā, Rumānija lūdza, lai šo atļauju tai piešķir uz 2 gadiem, un apņēmās neprasīt tās pagarinājumu.Ar vēstuli, kura reģistrēta Komisijā 2010. gada 20. decembrī, Rumānija atkal ierobežoja to produktu klāstu, uz kuriem attiecas atkāpes pieprasījums, to paredzot piemērot kviešu, rudzu, miežu un iesala miežu, kukurūzas, sojas, rapšu un ripšu, saulespuķu un cukurbiešu piegādēm.Atbilstīgi PVN direktīvas 395. panta 2. punktam Rumānijas iesniegtos lūgumus Komisija ar 2011. gada 15. marta vēstuli nosūtīja pārējām dalībvalstīm. Ar 2011. gada 22. marta vēstuli Komisija informēja Rumāniju, ka tās rīcībā ir visas izvērtējumam nepieciešamās ziņas, ko tā uzskata par noderīgām.Rumānija, pamatodama savu lūgumu, norādīja, ka tā ir konstatējusi nodokļu nemaksāšanas gadījumus dažu veidu graudaugu un eļļas augu sēklu tirdzniecībā, kuru pamatā visbiežāk ir īslaicīgi darbojošos uzņēmumu dibināšana. Šie uzņēmumi, nemaksājot PVN, minētās preces iegādājas vai nu no piegādātajiem, kas reģistrēti ārpus Rumānijas teritorijas un kuru piegādes ir atbrīvotas no PVN, piemērojot PVN direktīvas 138. pantu, vai arī no vietējiem ražotājiem, uz kuriem attiecas maziem uzņēmumiem piešķirtais nodokļa atbrīvojuma režīms atbilstīgi minētas direktīvas 287. pantam, vai kuri savas veiktās piegādes nedeklarē.Pēc tam šie uzņēmumi šīs preces nogādā klientiem Rumānijā — vairumtirgotājiem, eksportētājiem vai pārstrādes uzņēmumiem — , iekasē PVN, bet pēc savu produktu piegādes pazūd, nesamaksājot nodokli valsts nodokļu iestādei.Šo uzņēmumu klienti, ja vien to rīcībā ir derīgs rēķins, saglabā tiesības PVN atskaitīt.Ieviešot īpašo pasākumu, par ko iesniegts šis lūgums, atbildība par nodokļa samaksu tiktu pārvirzīta no piegādātāja uz klientu, vienlaikus ļaujot tam saglabāt tiesības šo nodokli atskaitīt atbilstīgi parasto noteikumu nosacījumiem. Attiecīgi piegādātājs vairs nevarēs iekasēt PVN no sava klienta, kas maksā šo nodokli, attiecīgo nodokli neatmaksājot atpakaļ valsts nodokļu iestādei. Ieviešot šādu pasākumu, izdotos tūlītēji izbeigt šāda veida nodokļu nemaksāšanu.Šis pasākums, kamēr to piemēro, ļautu Rumānijai ieviest arī parastos, PVN direktīvai atbilstošos krāpšanas apkarošanas valsts pasākumus ar nolūku izvairīties no šāda veida krāpšanas un to apkarot arī pēc piešķirtās atļaujas darbības laika beigām.Tomēr šis pasākums ir pretrunā PVN sistēmai raksturīgajam sadalīto maksājumu principam un tādējādi ar to saistās risks, ka izvairīšanās no nodokļiem varētu pārvirzīties uz citu posmu, t. i., tā notiktu posmā, kad notiek attiecīgo produktu pārstrāde rūpniecības vai pārtikas produktos, vai arī citās nozarēs.Lai šāda veida risku novērstu arī pēc šā pasākuma piemērošanas ierobežotā laika, Rumānijai vienlaikus ir jāievieš arī pienācīgi pasākumi deklarēšanas un kontroles jomā. Nodokļa maksātājiem, uz kuriem attiecas šis pasākums, pirms šā pasākuma piemērošanas vajadzēs pārbaudīt savu klientu nodokļa maksātāja statusu, šos darījumus PVN deklarācijās norādīt atsevišķi un Rumānijas iestāžu rīcībā turēt pieejamu sarakstu ar tiem klientiem, attiecībā uz kuriem šis pasākums ir piemērots.Rumānijas iestādēm būs arī jāpastiprina to nodokļu maksātāju kontrole, kas nodarbojas ar produktu pārstrādi. Proti, tā kā šīs personas vairs nebūs apliktas ar PVN par izejmateriālu iepirkumiem, var veidoties tendence vairs nedeklarēt pārdotos pārstrādātos produktus.Visbeidzot, Rumānijas iestādēm jānodrošina, ka personas, kas iesaistītas nodokļu nemaksāšanā saistībā ar produktiem, attiecībā uz kuriem ieviests šis īpašais pasākumus, nepārvirza savu krāpniecisko darbību uz darbībām ar citiem lauksaimniecības produktiem vai citām tautsaimniecības nozarēm.Komisijai ir jābūt informētai par pieņemtajiem pasākumiem.Visbeidzot, īpašais pasākums ir jāpiemēro nodokļu maksātājiem, kas līdztekus citām līdzīgām, ar lauksaimniecības produktiem saistītām darbībām veic minēto preču piegādes, kā arī šo piegādes darbību saņēmējiem, tiem neradot nesamērīgu administratīvo slogu vai risku tiesiskajai noteiktībai. Šis pasākums ir jāpiemēro tikai nepārstrādātiem produktiem, kuri neizmainītā stāvoklī parasti nav paredzēti galapatēriņam.Izmantojot kombinēto nomenklatūru, kas izveidota ar Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu, var precīzi definēt preces, kurām piemēro šo īpašo pasākumu, un izvairīties no jebkādām pretrunām.Paturot prātā PVN direktīvas 395. panta noteikumus, Rumānijas iesniegtos argumentus un paredzētā īpašā pasākuma piemērošanas satvaru, Komisija uzskata, ka lūgtā atkāpe izpilda attiecīgajā pantā paredzētos nosacījumus un ka tā jo īpaši ļauj novērst nodokļu nemaksāšanu, neietekmējot galapatēriņa posmā iekasēto nodokļu ieņēmumu summu. Tāpēc Komisija uzskata, ka tai jāiesniedz Padomei attiecīgs priekšlikums.APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMSŠā lēmuma priekšlikuma nolūks ir ieviest pasākumu nodokļu nemaksāšanas novēršanai saistībā ar atsevišķiem produktiem konkrētā tautsaimniecības nozarē. Tādējādi šim pasākumam būs pozitīva ietekme jo īpaši attiecībā uz tiem godīgajiem nodokļu maksātājiem, kas darbojas šajā konkrētajā tautsaimniecības nozarē konkrētajā dalībvalstī. Nebija vajadzīgs ne ārēju ekspertu viedoklis, ne apspriešanās ar ieinteresētajām personām, ne arī šāda lēmuma ietekmes novērtējums. Šā vai tā šā lēmuma ietekme būs ierobežota tā ierobežotās piemērošanas jomas un piemērošanas laika dēļ.PRIEKŠLIKUMA JURIDISKIE ASPEKTIŠis lēmums ir ierosināts ar nolūku atļaut Rumānijai piemērot īpašu pasākumu, atkāpjoties no PVN direktīvas 193. panta, lai noteiktu, ka, piegādājot konkrētus lauksaimniecības produktus, par PVN samaksu ir atbildīgs nevis to piegādātājs, bet gan nodokļa maksātājs, kas saņem konkrēto preču piegādi, turklāt kuru kopējā, ar nodokli apliekamā summa pārsniedz konkrētu summu.Šā lēmuma juridisko pamatu veido PVN direktīvas 395. panta noteikumi, kas pieņemti, piemērojot Līguma par Eiropas Savienības darbību 113. pantu. Atbilstoši šiem noteikumiem dalībvalstij, kas vēlas ieviest īpašus pasākumus, lai atkāptos no minētās direktīvas, ir jāsaņem Padomes atļauja, kas izpaudīsies kā Padomes īstenošanas lēmums. Tā kā šis izpildes pasākums ir saistīts ar tiesību aktu saskaņošanu apgrozījuma nodokļa jomā, ir ievērots subsidiaritātes princips.Priekšlikums atbilst proporcionalitātes principam un attiecīgi nepārsniedz tās rīcības apjomu, kas nepieciešama, lai sasniegtu izvirzīto mērķi — novērst nodokļu nemaksāšanu — , jo šis pasākums skar tikai ļoti konkrētu un ierobežotu tautsaimniecības nozares daļu un pavisam nelielu skaitu nodokļu maksātāju un darījumu. Tādējādi ar šo priekšlikumu pieļautā atkāpe no PVN direktīvā paredzētajiem principiem, jo īpaši no sadalīto maksājumu principa, ir ierobežota un pienācīga.IETEKME UZ BUDŽETUPriekšlikums neietekmē Savienības budžetu.2011/0104 (NLE)PriekšlikumsPADOMES ĪSTENOŠANAS LĒMUMS,ar ko atļauj Rumānijai piemērot īpašu pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmuEIROPAS SAVIENĪBAS PADOME,ņemot vērā Līgumu par Eiropas Savienības darbību,ņemot vērā Padomes 2006. gada 28. novembra Direktīvu 2006/112/EK par kopējo pievienotās vērtības nodokļa sistēmu[1] un jo īpaši tās 395. panta 1. punktu,ņemot vērā Eiropas Komisijas priekšlikumu,tā kā:1.  Ar vēstulēm, kuras reģistrētas Komisijā 2009. gada 4. novembrī, 2010. gada 2. jūlijā, 2010. gada 26. jūlijā un 2010. gada 20. decembrī, Rumānija uz diviem gadiem lūdza atļauju noteikt, ka, atkāpjoties no Direktīvas 2006/112/EK 193. panta, veicot dažu veidu graudaugu un eļļas augu sēklu piegādes, par pievienotās vērtības nodokļa (PVN) samaksu ir atbildīgs nodokļa maksātājs, kas saņem piegādi, un norādīja, ka tā nelūgs šīs atļaujas pagarinājumu.2.  Rumānijas iesniegto lūgumu Komisija ar 2011. gada 15. marta vēstuli nosūtīja pārējām dalībvalstīm. Ar 2011. gada 22. marta vēstuli Komisija informēja Rumāniju, ka tās rīcībā ir visas izvērtējumam nepieciešamās ziņas, ko tā uzskata par noderīgām.3.  Rumānija ir konstatējusi nodokļu nemaksāšanas gadījumus dažu veidu nepārstrādātu lauksaimniecības produktu, graudaugu un eļļas augu sēklu tirdzniecībā. Proti, daži uzņēmēji pēc savu produktu piegādes un jo īpaši, ja šos produktus tie ir saņēmuši, nesamaksājot priekšnodokli, nav atmaksājuši PVN valsts nodokļu iestādei. Šo uzņēmumu klienti, ja vien to rīcībā ir derīgs rēķins, saglabā tiesības PVN atskaitīt.4.  Noteikt, ka par PVN samaksu ir atbildīgs nodokļa maksātājs, kas saņem piegādāto preci, nevis tās piegādātājs, ir pagaidu ārkārtas pasākums, kuru īstenojot varētu izdoties izbeigt šāda veida krāpšanas gadījumus. Ja šo pasākumu piemēros divus gadus, Rumānijas rīcībā būs pietiekami daudz laika, lai lauksaimniecības nozarē ieviestu galīgos pasākumus atbilstoši Direktīvai 2006/112/EK šāda veida krāpšanas novēršanai un apkarošanai.5.  Lai izvairītos no šāda veida krāpšanas prakses pārvirzīšanās uz ražošanas posmu, kurā attiecīgās preces pārstrādā par pārtikas vai rūpniecības produktiem vai cita veida produktiem, Rumānijai attiecībā un konkrētajiem nodokļu maksātājiem vienlaikus ir jāievieš arī pienācīgi pasākumi deklarēšanas un kontroles jomā, kuri tai jādara zināmi Komisijai.6.  Lai garantētu, ka šis īpašais pasākums attiecas vienīgi uz nepārstrādātiem lauksaimniecības produktiem un lai attiecīgajiem nodokļu maksātājiem nebūtu jāsaskaras ar neproporcionālu administratīvo slogu vai risku to tiesiskajai noteiktībai, ir jāizmanto kombinētā nomenklatūra, kas izveidota ar Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu[2], lai precīzi definētu preces, kurām piemēro šo īpašo pasākumu.7.  Šis īpašais pasākums ir pamatots un proporcionāls izvirzītajiem mērķiem. Proti, tas ir ierobežots laikā un attiecas vienīgi uz precīzi definētām precēm, kuras neizmainītā stāvoklī, principā, nav paredzētas galapatēriņam un saistībā ar kurām ir konstatēti nodokļu nemaksāšanas gadījumi, kas radījuši nozīmīgus PVN ieņēmumu zaudējumus. Ņemot vērā šo nodokļu ieņēmumu zaudējumu apjomu, šis pasākums jāpieņem iespējami nekavējoties.8.  Šis īpašais pasākums neietekmēs PVN summu, kuru Rumānija iekasē galapatēriņa posmā, un tam nebūs negatīvu seku attiecībā uz Savienības pašas resursiem, kuru avots ir PVN,IR PIEŅĒMUSI ŠO LĒMUMU.1. pantsAtkāpjoties no Direktīvas 2006/112/EK 193. panta, Rumānija drīkst noteikt, ka, piegādājot turpmākās, ar Regulu (EEK) Nr. 2658/87 izveidotajā kombinētajā nomenklatūrā iekļautās preces, par PVN maksājumu ir atbildīgs to saņēmējs:KN kods | Produkta nosaukums |1001 10 00 | cietie kvieši |1001 90 10 | speltas kvieši sējai |ex 1001 90 91 | parastie kvieši, sēklas |ex 1001 90 99 | citādi speltas kvieši un parastie kvieši, kas nav paredzēti sēklai |1002 00 00 | Rudzi |1003 00 | Mieži |1005 | Kukurūza |1201 00 | Sojas pupas, arī šķeltas |1205 | Rapšu vai ripšu sēklas, arī šķeltas |1206 00 | Saulespuķu sēklas, arī šķeltas |1212 91 | cukurbietes |2. pantsŠā lēmuma 1. punktā paredzēto atļauju piešķir ar nosacījumu, ka Rumānija pieņem pienācīgus un efektīvus pasākumus deklarēšanas un kontroles pasākumu jomā attiecībā uz nodokļu maksātājiem, kas veic konkrēto preču piegādes, uz kurām attiecas šī atļauja.Rumānija informē Komisiju par to, kā tiek ieviesti šā panta pirmajā daļā paredzētie pienākumi un pasākumi.3. pantsŠo lēmumu piemēro divus gadus no tā izziņošanas dienas.4. pantsŠis lēmums ir adresēts Rumānijai.Briselē,Padomes vārdā —priekšsēdētājs [1] OV L 347, 11.12.2006., 1. lpp.[2] OV L 256, 7.9.1987., 1. lpp.